[{"text_idx": "#000000", "text": "O\u0303ueso\u0303ppe projekt \u201eNeli aastaaega Valgeranna looduskeskkonnas\u201c"}, {"text_idx": "#000001", "text": "Pa\u0308rnu linna Pillerpalli lasteaia laste ja o\u0303petajate jaoks on lo\u0303ppenud o\u0303ppeaasta toonud palju vahvaid tegemisi. Lapsed on saanud juurde toredaid teadmisi ja kogemusi, mida sel o\u0303ppeaastal on otsimas ka\u0308idud nii o\u0303uealalt, kui ka la\u0308hiu\u0308mbruse aedades ja parkides. Laste, lapsevanemate ja ka personali lemmikuteks kujunesid aga vahvad o\u0303ppereisid Pa\u0308rnu la\u0308histele Valgeranna metsa ja mere a\u0308a\u0308rde. Projekti eesma\u0308rgiks oli pakkuda lastele aktiivo\u0303ppe vo\u0303imalust, avastamaks oma la\u0308hiu\u0308mbruse loodust ehedas looduskeskkonnas. O\u0303ppereisid toimusid oktoobris, veebruaris, mais ja juunis. Lastel avanes vo\u0303imalus na\u0308ha aastaaegadest tingitud muutusi looduses, ilmastikus ja inimeste ka\u0308itumises. La\u0308bi praktiliste tegevuste o\u0303ppisid lapsed tundma taimi, said teada, kuidas metsas ka\u0308ituda ning kuidas koguda looduseaardeid ilma loodust kahjustamata."}, {"text_idx": "#000002", "text": "O\u0303ppereisid said teoks ta\u0308nu KIKi keskkonnaharidus programmi toetusele."}, {"text_idx": "#000003", "text": "Su\u0308gisel kui vihmad oli maapo\u0303uest va\u0308lja meelitanud ma\u0308nniriisikad, ka\u0308rbseseened ja ko\u0303ik muud tuntud ja tundmatud \u201eseenemikud\u201c, sa\u0308ttisid Pillerpalli lasteaia lapsed end bussireisile Valgeranda."}, {"text_idx": "#000004", "text": "Esimene o\u0303ppereis kandis alapealkirja \u201eSu\u0308gise aarded\u201c. Kaasa so\u0303itsid ko\u0303ik: alates so\u0303ime ru\u0308hma lastest, lo\u0303petades vanema ru\u0308hmaga. Kindluse mo\u0303ttes olid kaasa pa\u0308a\u0308senud ka mo\u0303ned eriti abivalmis lapsevanemad. Metsas ja mererannas leidis iga ru\u0308hm omale oma puud ja po\u0303o\u0303sad, milledega sinaso\u0303prust so\u0303lmiti. Oma ka\u0308e ja silmaga uudistati metsaasukate tegevuse ja\u0308lgi, kuulati linnulaulu ja nauditi su\u0308gisesi tormituuli mere a\u0308a\u0308res. Maiustati metsamarjadega ja nauditi puhast metsao\u0303hku. Lapsed kogusid metsast ja mererannast su\u0308gise aardeid, millest lasteaias korraldati va\u0308ljapanek lastevanematele."}, {"text_idx": "#000005", "text": "Teine o\u0303ppereis: \u201cTalv metsas ja mere a\u0308a\u0308res\u201d viis lapsed talvisesse metsa. Paks valge lumi oli matnud enda alla ko\u0303ik meile juba tuttavad paigad. Oli u\u0308ksjagu tegemist, et leida ka\u0308tte vanu tuttavaid puid, po\u0303o\u0303said, seeni ja marju. Osa neist ja\u0308igi leidmata ning lapsed said na\u0308ha ja kogeda, mida toob talv endaga kaasa. Kuidas saavad hakkama metsaelukad ja inimesed talvises metsas. No ja ega siis talvised tegemised ilma kelguro\u0303o\u0303mudeta pole miski asi, liiatigi veel siis, kui parasjagu on vastlapa\u0308ev. Mo\u0303nusad lumema\u0308ed lausa kutsusid ju kelguso\u0303idule. Nii sai talvine reis mo\u0303nusa lo\u0303pu kelguma\u0308el. Lasteaias ootasid meid aga kuum hernesupp ja vastlakuklid. Hiljem maalisime oma kogemused piltidele, nii said lapsevanemadki meie seiklustele talvises metsas kaasa elada."}, {"text_idx": "#000006", "text": "O\u0303ppereisi tulemusena oskasid lapsed tuginedes isiklikele kogemustele tuua va\u0308lja erinevusi ja sarnasusi talvisest ja su\u0308gisesest metsast ."}, {"text_idx": "#000007", "text": "Kolmas o\u0303ppereis toimus juba kevadel, mai kuus, kui loodus hakkas a\u0308rkama. Nii kandiski meie o\u0303ppereis nime \u201cA\u0308ratuskell heliseb metsas ja mere a\u0308a\u0308res\u201d. O\u0303ppereis aitas lastel kogeda erinevusi ja sarnasusi talvise, kevadise ja su\u0308gisese metsa ja mereranna loodusolustiku vahel. Ku\u0308lastasime taas samu paiku, mida eelnevatelgi kordadel. Lapsed avastasid oma vanu ja uusi tutvusi metsas. Lisandunud olid kevadtaimed: ja\u0308nesekapsad, piibelehed, jne. O\u0303petajad kasutasid Valgeranna looduskeskkonda keskkonnaalase aktiivo\u0303ppe la\u0308biviimiseks."}, {"text_idx": "#000008", "text": "Suvise reisi\u201c Suvi sisistab, sillerdab, sahiseb ja sumiseb\u201d, oma armsasse metsatukka, korraldasime juunikuu lo\u0303pul. Kui seni oli ilmastik pakkunud meile just antud hooaegadele vastavaid ilmastikuolusid, nii et lapsed olid saanud kogeda nii su\u0308gistorme valgete laineharjadega kui ka mo\u0303nusat karget talvist pa\u0308ikese pai oma po\u0303sel, siis seekord oli ilmal meile varuks va\u0308ikene vingerpuss. Planeeritud vee- ja liivama\u0308ngude asemel olime sunnitud korraldama lastele seiklusma\u0308ngu metsas ja rannaalal. Jahe suveilm ei lubanud veel vette minna. Kuigi, ega varbad sellest keelust ju midagi teadnud ja olid end siiski mo\u0303nusasti merevees ma\u0308rjaks kastnud. Va\u0308ike piknik sealsamas ranna-aasal oli mo\u0303nus lo\u0303pp antud projektile."}, {"text_idx": "#000009", "text": "Kogu suure seikluse ja\u0308a\u0308dvustasid o\u0303petajad fotodena, millest su\u0308gisel on plaan korraldada fotona\u0308itus lasteaias. Nii on ko\u0303igil taas vo\u0303imalus meie vahvaid hetki uuesti a\u0308ratundmisro\u0303o\u0303muga meenutada ja teiste ru\u0308hmade tegemistesse pilk heita. Teha kokkuvo\u0303tteid ja edasisi plaane."}, {"text_idx": "#000010", "text": "Kuid juba ta\u0308na vo\u0303ime o\u0308elda, et Pa\u0308rnu Pillerpalli lasteaia lapsed oskavad erinevate meelte rakendaamise teel ma\u0308rgata looduses, ilmastikus ja inimeste ka\u0308itumises toimuvaid muutusi, mis on tingitud aastaaegade vaheldumisest. Lapsed teavad, kuidas ka\u0308ituda loodustsa\u0308a\u0308stvalt. Lapsed oskavad leida po\u0303hjus-tagaja\u0308rg seoseid inimeste ka\u0308itumise ja olukorra vahel looduses. Samuti on selgeks saanud ohud, mis vo\u0303ivad kaasneda metsas ja mererannas kulgemisega."}, {"text_idx": "#000011", "text": "Kokkuvo\u0303tteks vo\u0303ib o\u0308elda, et toredamat viisi kui ise avastada o\u0303ppimiseks polegi! Nii et ko\u0303ik o\u0303ue o\u0303ppima!"}, {"text_idx": "#000012", "text": "Kaunist suve ja tegusat algavat o\u0303ppeaastat!"}, {"text_idx": "#000013", "text": "Pa\u0308rnu Lasteaed Pillerpalli vanempedagoog Jaanika Sirp"}, {"text_idx": "#000016", "text": "Haridusportaal.ee \u2013 Lasteaiajuhile, koolijuhile, firmajuhile\nSinamina.ee \u2013 koolitused, no\u0303ustamine, murekirjad"}]